 ການເດີນຂະບວນ ສະຫຼອງ ໄຊຊະນະ ມີຂຶ້ນ ຢ່າງໃຫຍ່ ທີ່ເມືອງ Baltimore 
ການໂຮມຊຸມນຸມ ໃນວັນເສົາວານນີ້ ນັບວ່າ ເປັນຄັ້ງໃຫຍ່ທີ່ສຸດ ຫຼັງຈາກມີການຕັ້ງຂໍ້ກ່າວຫາ ຕໍ່ຕຳຫຼວດ ກ່ຽວກັບການເສຍຊີວິດ ຂອງທ້າວ Freddie Gray.
ປະຊາຊົນຫຼາຍພັນຄົນພາກັນເດີນຂະບວນຢູ່ໃນນະຄອນ Baltimore ທ່າມກາງການມີໜ້າຢ່າງໜາແໜ້ນຂອງຕຳຫຼວດ ກ່ອນການຫ້າມຄົນສັນຈອນໄປມາໃນຍາມກາງຄືນໝົດກຳນົດ ຫຼັງຈາກທຳການໂຮມຊຸມນຸມກັນ ທີ່ຕຶກໂຮງການເມືອງໃນວັນ ເສົາວານນີ້ແລ້ວ ບັນຍາກາດໃນການໂຮມຊຸມ ສ່ວນຫລາຍແລ້ວແມ່ນຢູ່ໃນລັກສະນະສະເຫຼີມສະຫຼອງ ໃນຂະນະທີ່ພວກປະທ້ວງ ຮ້ອງໂຮຄຳຂັວນທີ່ວ່າ ຫຼັງ ຈາກມີການປະກາດຂໍ້ກ່າວຫາຕ່າງໆຕໍ່ພວກເຈົ້າໜ້າທີ່ຕຳຫຼວດ 6 ຄົນ ໃຫ້ຊາບ ກ່ຽວກັບການເສຍຊີວິດຂອງທ້າວ Freddie Gray ນັ້ນ ທ້າວ Freddie Gray ໄວ 25 ປີ ເປັນຄົນອະເມຣິກັນເຊື້ອສາຍອາຟຣິກາ ໄດ້ເສຍຊີວິດຍ້ອນບາດແຜໃນກະດູກສັນຫຼັງ ທີ່ໄດ້ຮັບໃນຂະນະ ທີ່ຢູ່ພາຍໃຕ້ການຈັບກຸມຂອງຕຳຫຼວດໃນວັນທີ 12 ເມສາຜ່ານມາ ການເສຍຊີວິດຂອງຜູ້ກ່ຽວໄດ້ພາໃຫ້ເກີດການປະທ້ວງມາເປັນ ເວລາຫຼາຍມື້ ຊຶ່ງໄດ້ກາຍເປັນຄວາມຮຸນແຮງໃນວັນຈັນຜ່ານມາ ຫຼັງຈາກເສັດພິທີສົ່ງສະ ານຜູ້ກ່ຽວແລ້ວ ການປະທະກັນຫຼາຍບັ້ນໄດ້ເກີດຂຶ້ນໃນຍາມກາງເວັນແລະມື້ຄືນລະຫວ່າງຕຳຫຼວດ ແລະພວກປະທ້ວງ ຊຶ່ງໄດ້ພາໃຫ້ມີ ການຈັບກຸມຜູ້ຄົນ ຈຳນວນຫຼາຍກວ່າ 200 ຄົນ ແລະພວກເຈົ້າໜ້າທີ່ຕຳຫຼວດຢ່າງໜ້ອຍ 20 ຄົນໄດ້ຮັບບາດເຈັບ ໃນແລງວັນເສົາວານນີ້ ບັນດາເຈົ້າໜ້າທີ່ຕຳຫຼວດ ໄດ້ຮຽກຮ້ອງອີກຄັ້ງໃໝ່ໃຫ້ທຸກຄົນພາ ກັນຢູ່ໃນຄວາມສະຫງົບງຽບ ແຕ່ກ່າວວ່າ ການຫ້າມຄົນສັນຈອນໄປມາໃນຍາມກາງຄືນຕັ້ງແຕ່ 10:00 ໂມງມື້ຄືນເປັນຕົ້ນໄປນັ້ນ ຍັງມີຜົນບັງຄັບໃຊ້ຢູ່ຕໍ່ໄປ ຊຶ່ງເຈົ້າໜ້າທີ່ປະຕິບັດກົດໝາຍວ່າດ້ວຍການຫ້າມຄົນສັນຈອນໄປມາໃນຍາມມື້ຄືນ ກ່າວວ່າ ພວກປະທ້ວງບາງຄົນພາກັນທ້າທາຍຕໍ່ຂໍ້ຫາມໄປມາໃນຍາມມື້ຄືນ ໃນເວລາບໍ່ດົນຫຼັງຈາກ ຂໍ້ຫ້າມດັ່ງກ່າວມີຜົນບັງຄັບໃຊ້ ແລະຕຳຫຼວດໄດ້ທຳການຈັບກຸມຫຼາຍໆຄົນ